chhatramani/nepal_legal_regulations_corpus_np huggingface dataset:
स्वास्थ्य बीमा नियमावली २०७५ (Health Insurance Regulation, 2018)

(३) बीमितले बीमा व्यवस्थापन सूचना प्रणाली मार्फत समेत उपनियम (१) बमोजिम परिचयपत्र नवीकरणका लागि निवेदन दिन सक्नेछ । ९. परिवर्तन सम्बन्धी व्यवस्था : (१) कुनै बीमितले पहिलो संशोधनद्वारा झिकिएको । घरमुली र सदस्य सङ्ख्या परिवर्तन गर्नु परेमा अनुसूची-३ बमोजिमको ढाँचामा दर्ता अधिकारी समक्ष निवेदन दिनु पर्नेछ । (२) उपनियम (१) बमोजिम निवेदन प्राप्त भएको सात दिनभित्र दर्ता अधिकारीले आवश्यक विवरण परिवर्तन गरी सम्बन्धित निवेदकलाई जानकारी दिनु पर्नेछ । पहिलो संशोधनद्वारा संशोधित । १०. सेवा सुविधा लागू हुने समय: (१) बीमित जुन महिनामा बीमामा दर्ता भएको हो सो महिनालाई पहिलो महिना मानी सो पश्चातको तेस्रो महिनाको एक गतेदेखि बीमितको बीमा सेवा सुविधा लागू हुनेछ । (२) नियम ८ बमोजिम परिचयपत्र नवीकरण गरेको बीमितको सेवा सुविधा नवीकरण भएको मिति देखि लागू हुनेछ । ११. दर्ता अधिकारी सम्बन्धी व्यवस्था : (१) बोर्डले स्थानीय तहमा कार्यक्रम सञ्चालन गर्नको लागि आवश्यक सङ्ख्यामा दर्ता अधिकारी नियुक्ति गर्न सक्नेछ । (२) उपनियम (१) बमोजिम नियुक्त दर्ता अधिकारीको काम, कर्तव्य र अधिकार देहाय बमोजिम हुनेछ :- । (क) योगदान रकम लिई बीमालेख दर्ता तथा नवीकरण गर्ने, गराउने, । (ख) कार्यक्रमको बारेमा जनचेतनामूलक कार्यक्रम सञ्चालन गर्ने, गराउने, । (ग) बीमितको पहिचानमा विवाद भएमा समाधान गर्ने र समाधान हुन नसकेमा बोर्ड समक्ष निर्णयका लागि लेखी पठाउने, । (घ) दर्ता सहयोगीलाई बीमालेख दर्ता, नवीकरण वा सो सम्बन्धी अन्य कार्यमा परिचालन गर्ने, । (ङ) दर्ता सहयोगीको कामको अनुगमन तथा सुपरीवेक्षण गर्ने, । (च) बोर्डले तोके बमोजिमका अन्य कार्यहरू गर्ने । (३) दर्ता अधिकारीको योग्यता, भर्ना प्रक्रिया, पारिश्रमिक र सेवाका अन्य शर्त तथा सुविधा बोर्डले निर्धारण गरे बमोजिम हुनेछ । १२. दर्ता सहयोगी सम्बन्धी व्यवस्था : (१) बोर्डले बीमालेख दर्ता गर्ने प्रयोजनका लागि प्रत्येक स्थानीय तहसँग समन्वय गरी प्रत्येक वडामा कम्तीमा एक जनाको दरले दर्ता सहयोगी नियुक्ति गर्नु पर्नेछ । (२) उपनियम (१) मा जुनसुकै कुरा लेखिएको भए तापनि नेपाली सेना, नेपाल प्रहरी, सशस्त्र प्रहरी बल, नेपाल र यस्तै प्रकृतिका अन्य सङ्गठनको हकमा सोही सङ्गठनबाट दर्ता सहयोगी नियुक्त गर्न सकिनेछ । (३) दर्ता सहयोगीको नियुक्तिको लागि छनौट प्रक्रिया अनुसूची-४ बमोजिम र निजहरूसँग हुने सम्झौताको ढाँचा तथा निजहरूको सेवाका अन्य शर्त एवं सुविधा सम्बन्धी व्यवस्था अनुसूची-५ बमोजिम हुनेछ । (४) देहायको योग्यता भएको व्यक्ति दर्ता सहयोगीको पदमा नियुक्ति हुन योग्य हुनेछ:- । (क) नेपाली नागरिक, । (ख) महिला स्वास्थ्य स्वयंसेविकाको हकमा प्रवेशिका परिक्षा वा सो सरह तथा अन्य व्यक्तिको हकमा मान्यता प्राप्त विश्वविद्यालयबाट प्रविणता प्रमाणपत्र तह वा सो सरह उत्तीर्ण गरेको । (५) दर्ता सहयोगीले निजलाई तोकेको जिम्मेवारी पूरा नगरेमा वा बीमा व्यवस्थापन सूचना प्रणाली मार्फत दर्ता प्रक्रिया सुरु भएमा बोर्डले जुनसुकै बखत निजलाई जिम्मेवारीबाट हटाउन सक्नेछ । (६) उपदफा (५) बमोजिम तोकेको जिम्मेवारी पूरा नगरेको कारणबाट दर्ता सहयोगीलाई जिम्मेवारीबाट हटाउनु परेमा निजलाई आफ्नो सफाइ पेश गर्ने मनासिब माफिकको मौका दिनु पर्नेछ । परिच्छेद-३ । कार्यक्रममा समावेश नहुने सेवा ।
स्वास्थ्य बीमा नियमावली २०७५ (Health Insurance Regulation, 2018)

(६) उपदफा (५) बमोजिम तोकेको जिम्मेवारी पूरा नगरेको कारणबाट दर्ता सहयोगीलाई जिम्मेवारीबाट हटाउनु परेमा निजलाई आफ्नो सफाइ पेश गर्ने मनासिब माफिकको मौका दिनु पर्नेछ । परिच्छेद-३ । कार्यक्रममा समावेश नहुने सेवा । १३. एम्बुलेन्स सेवा : (१) कार्यक्रम अन्तर्गत आकस्मिक अवस्था बाहेक अन्य अवस्थामा एम्बुलेन्स सेवा प्रदान गरिने छैन । (२) उपनियम (१) बमोजिम आकस्मिक अवस्थामा प्रदान गरिने एम्बुलेन्स सेवा अन्तर्गत अति गरिबको परिचयपत्र प्राप्त गरेका वा अति अशक्त अपाङ्गता (रातो कार्ड) भएका बीमितलाई प्रथम सेवा बिन्दुसम्म पुग्नको लागि लागेको यातायात खर्च वा बढीमा दुई हजार रुपैयाँमध्ये जुन कम हुन्छ सोही रकम उपलब्ध गराउन सकिनेछ । १४. कार्यक्रममा समावेश नहुने अन्य सेवाहरू : देहायका सेवाहरू स्वास्थ्य बीमा कार्यक्रममा समावेश हुने छैनन् :- । (क) वार्षिक रुपमा बोर्डले तोके भन्दा बढी मूल्यका चश्मा, श्रवण यन्त्र, सेतो छडी र वैशाखी, । (ख) पोलिएको, गम्भीर अपाङ्गताको लागि गरिने उपचार, ओठ तालु काटिएकोमा गरिने सर्जरी बाहेकको प्लास्टिक तथा कस्मेटिक सर्जरी, । (ग) दाँत उखेल्ने (एक्सट्याक्सन), दाँत वा गिँजाबाट पिप निकाल्ने (एब्सेस) र दाँत सम्बन्धी घाउचोट (डेन्टल ट्रमा) को प्राथमिक व्यवस्थापन बाहेकको दन्त उपचार । परिच्छेद-४ । योगदान रकम र सुविधा योजना । १५. योगदान रकम : (१) कार्यक्रममा आबद्ध हुँदा लाग्ने योगदान रकम अनुसूची-१ बमोजिम हुनेछ । (२) प्रतिष्ठानको हकमा सो प्रतिष्ठानले व्यहोर्ने योगदान रकमको अनुपात राष्ट्रसेवक कर्मचारीहरूका लागि तोकिएको योगदान रकमभन्दा कम हुने छैन । (३) बीमितको कार्यक्रम अन्तर्गत उपलब्ध हुने सुविधाका लागि तोकिएको कुनै पनि रकम खर्च नभई अर्को वर्ष नियमित नवीकरण भएमा बीमितलाई योगदान रकममा दश प्रतिशत छुट हुनेछ । (४) बीमितले कार्यक्रममा सहभागी हुन तिरेको रकम कुनै पनि कारणबाट फिर्ता हुने छैन र सो रकम सेवा उपयोग नगरेको कारणले अर्को वर्षको लागि सञ्चित भएको पनि मानिने छैन । (५) मृत्यु, बसाईसराई, विवाह वा अन्य कुनै कारणले बीमित परिवारको सदस्य सङ्ख्या घटेमा भुक्तानी भईसकेको योगदान रकम फिर्ता हुने छैन र निजको सट्टा अर्को सदस्य थप्ने सुविधा पनि पाइने छैन । १६. व्यहोर्ने योगदान रकम : (१) कार्यक्रममा आबद्धताको लागि नेपाल सरकार, प्रदेश सरकार वा स्थानीय तहले व्यहोर्ने योगदान रकम देहाय बमोजिम हुनेछ :- । (क) प्रचलित कानून बमोजिम अति गरिबको परिचयपत्र प्राप्त परिवारको योगदान रकमको शतप्रतिशत, । (ख) अति अशक्त अपाङ्गता, कुष्ठरोगी, एच.आई.भी. सङ्क्रमित, जटिल खालका क्षयरोग (एम.डि.आर.टि.बि.) बिरामी भएकाको परिवारको योगदान रकमको शतप्रतिशत, । (ग) सत्तरी वर्ष उमेर पुगेका जेष्ठ नागरिकको योगदान रकमको शतप्रतिशत, । (घ) महिला स्वास्थ्य स्वयंसेविका संलग्न भएको परिवारको योगदान रकमको पचास प्रतिशत । (२) उपनियम (१) मा जुनसुकै कुरा लेखिएको भए तापनि प्रदेश सरकार वा स्थानीय तहले नेपाल सरकारबाट अनुदान प्राप्त गरी वा आफ्नै स्रोतबाट आर्थिक रुपले विपन्न तथा गरिब लगायतका लक्षित वर्गको लागि स्वास्थ्य बीमा कार्यक्रम सञ्चालन गरेको अवस्थामा सोको लागि नेपाल सरकारले थप योगदान रकम व्यहोर्ने छैन ।
स्वास्थ्य बीमा नियमावली २०७५ (Health Insurance Regulation, 2018)

(२) उपनियम (१) मा जुनसुकै कुरा लेखिएको भए तापनि प्रदेश सरकार वा स्थानीय तहले नेपाल सरकारबाट अनुदान प्राप्त गरी वा आफ्नै स्रोतबाट आर्थिक रुपले विपन्न तथा गरिब लगायतका लक्षित वर्गको लागि स्वास्थ्य बीमा कार्यक्रम सञ्चालन गरेको अवस्थामा सोको लागि नेपाल सरकारले थप योगदान रकम व्यहोर्ने छैन । १७. सुविधा सम्बन्धी व्यवस्था : (१) बोर्डले ऐनको दफा ५ बमोजिमका सेवा अन्तर्गत प्रदान गरिने सुविधा बोर्डको सिफारिसमा नेपाल सरकारले निर्धारण गरे बमोजिम हुनेछ । (२) बीमितले देहाय बमोजिमको रकमको हदसम्म मात्र सेवा प्राप्त गर्न सक्नेछ :- । (क) पाँचजनासम्मको सदस्य रहेको परिवारका लागि प्रति परिवार प्रति वर्ष एक लाख रुपैयाँसम्म, । (ख) पाँच जनाभन्दा बढी सदस्य रहेको परिवारको हकमा प्रति सदस्य थप बीस हजार रुपैयाँका दरले प्रति वर्ष अधिकतम दुई लाख रुपैयाँसम्म, । (ग) सत्तरी वर्ष उमेर नाघेका जेष्ठ नागरिकले मात्र उपयोग गर्ने गरी एकलाख रुपैयाँसम्म, । (घ) खण्ड (ग) बमोजिमको सुविधा नदोहोरिने गरी संवत् २०७६ साल साउन १ गते देखि लागू हुने गरी बीमितलाई अनुसूची-६ मा उल्लिखित रोगहरूको उपचारको लागि थप एक लाख रुपैयाँसम्म । (३) उपनियम (२) मा जुनसुकै कुरा लेखिएको भए तापनि कुनै बीमितको सदस्यता सक्रिय रहेको अवधिभित्र शिशु जन्मेमा नवजात शिशुलाई बीमितको सदस्यता बहाल रहने अवधिसम्मको लागि थप योगदान रकम नलिई सेवा प्रदान गर्नु पर्नेछ । (४) सत्तरी वर्ष उमेर नाघेका जेष्ठ नागरिकले उपनियम (२) को खण्ड (ग) बमोजिमको सुविधा उपयोग गरे पछि सो उपनियमको खण्ड (क) बमोजिमको सुविधा बाँकी रहेछ भने सो समेत उपयोग गर्न पाउनेछ । (५) उपनियम (१) र (२) मा जुनसुकै कुरा लेखिएको भए तापनि बोर्डले समय समयमा सुविधाको सीमा पुनरावलोकन गर्न सक्नेछ । (६) उपनियम (५) बमोजिमको सुविधाको सीमा पुनरावलोकन गर्नु अघि बोर्डले नेपाल सरकार, अर्थ मन्त्रालयको सहमति लिनु पर्नेछ । परिच्छेद-५ । सेवा प्रदायक स्वास्थ्य संस्थाको सूचीकरण र सेवा प्रदान गरे बापतको रकमको भुक्तानी । १८. सूचीकरण सम्बन्धी व्यवस्था : (१) यस नियमावली बमोजिम सेवा प्रवाह गर्न चाहने प्रचलित कानून बमोजिम स्थापना भएका स्वास्थ्य संस्थाले सूचीकरणको लागि बोर्ड समक्ष अनुसूची-७ बमोजिमको ढाँचामा निवेदन दिनु पर्नेछ । (२) उपनियम (१) बमोजिम प्राप्त निवेदन उपर बोर्डले आवश्यक छानबिन तथा सम्बन्धित स्वास्थ्य संस्थाको स्थलगत निरीक्षण गरी उपयुक्त ठानेमा सम्बन्धित निवेदक स्वास्थ्य संस्थासँग अनुसूची-८ बमोजिमको ढाँचामा सम्झौता गरी सेवा प्रदायकको रुपमा सूचीकरण गर्नु पर्नेछ । (३) उपनियम (२) बमोजिम गरिएको सम्झौताको अवधि पाँच वर्षको हुनेछ । (४) सेवा प्रदायकले उपनियम (३) बमोजिम सम्झौताको अवधि समाप्त हुनुभन्दा कम्तीमा दुई महिना अगावै नवीकरण गर्नको लागि बोर्ड समक्ष निवेदन दिनु पर्नेछ । (५) उपनियम (४) बमोजिम निवेदन परेकोमा नियम १९ को अवस्था बाहेक बोर्डले आवश्यकता अनुसार उक्त सेवा प्रदायकको निरीक्षण वा अनुगमन गरी प्राप्त प्रतिवेदन समेतको आधारमा नवीकरण गर्न उपयुक्त देखेमा त्यस्तो सेवा प्रदायकको सम्झौता नवीकरण गर्न सक्नेछ । १९. सम्झौता स्थगन वा रद्द गर्न सकिने : (१) बोर्डले देहायका अवस्थामा सेवा प्रदायकसँगको सम्झौता स्थगन वा रद्द गर्न सक्नेछ :- । (क) सम्झौता बमोजिम सेवा उपलब्ध नगराएमा, ।
स्वास्थ्य बीमा नियमावली २०७५ (Health Insurance Regulation, 2018)

१९. सम्झौता स्थगन वा रद्द गर्न सकिने : (१) बोर्डले देहायका अवस्थामा सेवा प्रदायकसँगको सम्झौता स्थगन वा रद्द गर्न सक्नेछ :- । (क) सम्झौता बमोजिम सेवा उपलब्ध नगराएमा, । (ख) अभिलेख अद्यावधिक गरेको नदेखिएमा वा झुठा प्रतिवेदन पेश गरेमा, । (ग) कार्यक्रम सञ्चालनमा लापरबाही गरेमा वा आफ्नो संस्थामा त्यस्तो सेवा उपलब्ध हुँदाहुँदै अन्यत्र प्रेषण गरेमा, । (घ) बोर्डले आफै वा बोर्डले गठन गरेको तेस्रो पक्ष सम्मिलित मूल्याङ्कनबाट उठाइएका विषयहरू सेवा प्रदायकले निर्धारित समयावधिभित्र पूरा नगरेमा । (२) उपनियम (१) बमोजिम सम्झौता स्थगन वा रद्द गर्नु अघि बोर्डले सम्बन्धित सेवा प्रदायकलाई सफाइ पेश गर्न मनासिब माफिकको मौका दिनु पर्नेछ । (३) उपनियम (२) बमोजिम पेश भएको सफाइ सन्तोषजनक नदेखिएमा बोर्डले तीन महिनाको लागि सम्झौता स्थगन गर्न वा पूर्णरूपमा रद्द गर्न सक्नेछ । (४) उपनियम (३) बमोजिम सम्झौता स्थगन वा रद्द भएको सेवा प्रदायकले सेवा प्रवाहमा सन्तोषजनक सुधार गरेको पर्याप्त आधार सहित निवेदन दिएमा बोर्डले आवश्यक छानबिन गरी सम्झौता बमोजिमका सेवा पुनः सुचारु हुने कुरामा बोर्ड विश्वस्त भएमा स्थगन वा रद्द भएको सम्झौता फुकुवा गर्न वा पुनः सम्झौता गर्न सक्नेछ । २०. सेवा उपलब्ध गराउने : (१) प्रथम सेवा बिन्दुका रूपमा सेवा प्रदान गर्ने सेवा प्रदायकले बीमितलाई उपचार सेवा उपलब्ध गराउनु पर्नेछ । (२) उपनियम (१) बमोजिमको सेवा प्रदायकले बीमितलाई आवश्यक स्वास्थ्य सेवा उपलब्ध गराउन नसक्ने भएमा सोही व्यहोरा उल्लेख गरी अनुसूची-९ बमोजिमको ढाँचामा प्रेषण पूर्जी भरी त्यस्तो सेवा उपलब्ध हुने नजिकको अन्य सेवा प्रदायकमा पठाउनु पर्नेछ । (३) प्रथम सेवा बिन्दु बाहेकका सेवा प्रदायकले आकस्मिक अवस्था बाहेक अन्य अवस्थामा उपनियम (२) बमोजिमको प्रेषण पूर्जीको आधारमा मात्र बीमितलाई सेवा दिनु पर्नेछ । (४) बीमितलाई प्रेषण गर्ने र प्रेषण गरिएको दुवै सेवा प्रदायकले त्यस्तो बीमितको दर्ता तथा डिस्चार्ज लगायतका अन्य विवरणहरू सुरक्षित राख्नु पर्नेछ । (५) सेवा प्रदायकले सेवा प्रदान गर्दा लाग्न सक्ने अनुमानित खर्चको रकमबारे बीमितलाई सेवा सुरु गर्नु अगावै जानकारी गराउनु पर्नेछ । (६) सेवा प्रदायकले बीमितलाई मन्त्रालयले निर्धारण गरेको मापदण्ड अनुरूप सेवा उपलब्ध गराउनु पर्नेछ । तर त्यस्तो मापदण्ड नबनेसम्म प्रचलित उपचार संहिता (प्रोटोकल) प्रोटोकल अनुरुप सेवा उपलब्ध गराउन सकिनेछ । (७) विशेषज्ञ सेवा प्रदान गर्ने सेवा प्रदायकले बिमितलाई प्रारम्भिक सेवा उपलब्ध गराउँदा अनिवार्य रुपमा रोग पहिचान छनोट प्रक्रिया अपनाई सेवा प्रदान गर्नु पर्नेछ । २१. भुक्तानी सम्बन्धी व्यवस्था : (१) सेवा प्रदायकले ऐनको दफा ११ बमोजिमको रकम भुक्तानी दाबी गर्दा बीमा व्यवस्थापन सूचना प्रणाली मार्फत दाबी प्रविष्ट गर्नु पर्नेछ । (२) उपनियम (१) बमोजिम प्रविष्ट दाबी रकमको मूल्याङ्कन बोर्डले गर्नु पर्नेछ । (३) उपनियम (२) बमोजिम मूल्याङ्कन कार्य सम्पन्न गरेको पन्ध्र दिनभित्र दाबी रकम बैङ्किङ्ग प्रणाली मार्फत सेवा प्रदायकलाई भुक्तानी गरिनेछ र सोको जानकारी बीमा व्यवस्थापन सूचना प्रणाली मार्फत सम्बन्धित सेवा प्रदायकलाई दिनु पर्नेछ ।
स्वास्थ्य बीमा नियमावली २०७५ (Health Insurance Regulation, 2018)

(२) उपनियम (१) बमोजिम प्रविष्ट दाबी रकमको मूल्याङ्कन बोर्डले गर्नु पर्नेछ । (३) उपनियम (२) बमोजिम मूल्याङ्कन कार्य सम्पन्न गरेको पन्ध्र दिनभित्र दाबी रकम बैङ्किङ्ग प्रणाली मार्फत सेवा प्रदायकलाई भुक्तानी गरिनेछ र सोको जानकारी बीमा व्यवस्थापन सूचना प्रणाली मार्फत सम्बन्धित सेवा प्रदायकलाई दिनु पर्नेछ । (४) सेवा प्रदायकबाट प्रवाह हुने विभिन्न सुविधाको भुक्तानीको दर र विधि बोर्डले समय समयमा तोके बमोजिम हुनेछ । (५) सेवा प्रदायकले नियम विपरीत सेवा प्रवाह गरेमा त्यस्तो सेवा बापतको रकम भुक्तानी गर्न बोर्ड बाध्य हुने छैन । (६) भुक्तानी सम्बन्धी अन्य व्यवस्था बोर्डले बनाएको कार्यविधि बमोजिम हुनेछ । २२. पेश्की सम्बन्धी व्यवस्था : (१) बोर्डले सेवा प्रदायकलाई सम्झौता बमोजिम उपचारका लागि आवश्यक रकम पेश्की स्वरुप अग्रिम रुपमा उपलब्ध गराउन सक्नेछ । (२) उपनियम (१) बमोजिमको पेश्की रकम सेवा प्रदायकलाई भुक्तानी गरिने रकमबाट कट्टा गरिनेछ । २३. सेवा प्रदायकको काम र कर्तव्य : सेवा प्रदायकको काम र कर्तव्य देहाय बमोजिम हुनेछ:- । (क) बिमितलाई शिष्टता पूर्वक व्यवहार गर्ने, । (ख) बिमितलाई सम्झौता बमोजिमको सुविधाको प्याकेज गुणस्तरीय रुपमा प्रदान गर्ने र उक्त प्याकेज निरन्तर उपलब्ध हुने व्यवस्था सुनिश्चित गर्ने, । (ग) दर्ता तथा सोधपुछका लागि उचित प्रबन्ध मिलाउने, । (घ) बोर्डले तोकेको निश्चित प्रक्रिया र ढाँचामा अभिलेख राखी बोर्ड समक्ष प्रतिवेदन पेश गर्ने, । (ङ) स्वास्थ्य संस्थाको आफ्नै परिसरमा औषधी वितरण कक्षको व्यवस्थापन गर्ने र औषधी उपलब्ध गराउने, । (च) सेवाग्राहीको गुनासो सुनुवाई र सो को व्यवस्थापन गर्ने, गराउने । परिच्छेद-६ । औषधी सम्बन्धी व्यवस्था । २४. औषधी आपूर्ति तथा वितरण व्यवस्था : (१) सेवा प्रदायकले चौबीसै घण्टा औषधी उपलब्ध गराउने गरी औषधी बिक्री वितरण कक्ष (फार्मेसी) को व्यवस्था गर्नु पर्नेछ । (२) उपनियम (१) बमोजिमको कक्ष नेपाल सरकारले तोकेको मापदण्ड अनुरुप हुनु पर्नेछ । (३) सेवा प्रदायकले कार्यक्रम अन्तर्गत आकस्मिक र बहिरङ्ग सेवाका लागि वितरण गर्ने औषधीको विवरण बोर्डले समय समयमा निर्धारण गरे बमोजिम हुनेछ । परिच्छेद - ७ । समिति र उजुरी सम्बन्धी व्यवस्था । २५. प्रदेश स्वास्थ्य बीमा संयोजन समिति : (१) स्वास्थ्य बीमा सम्बन्धमा समन्वय गर्न प्रत्येक प्रदेशमा प्रदेश सरकारले तोके बमोजिमको एक प्रदेश स्वास्थ्य बीमा संयोजन समिति रहनेछ । (२) उपनियम (१) बमोजिमको समितिको काम, कर्तव्य र अधिकार प्रदेश सरकारले तोके बमोजिम हुनेछ । (३) उपनियम (१) बमोजिमको समितिको सञ्चालन सम्बन्धी व्यवस्था सो समिति आफैँले निर्धारण गरे बमोजिम हुनेछ । २६. स्थानीय तह स्वास्थ्य बीमा संयोजन समिति : (१) प्रत्येक स्थानीय तहमा स्वास्थ्य बीमा सम्बन्धी कार्यक्रम कार्यान्वयन गर्न सहजीकरण गर्ने लगायतका कार्य गर्नका लागि स्थानीय सरकारले तोके बमोजिमको एक स्थानीय तह स्वास्थ्य बीमा संयोजन समिति रहनेछ । (२) उपनियम (१) बमोजिमको समितिको काम, कर्तव्य र अधिकार स्थानीय सरकारले तोके बमोजिम हुनेछ । (३) उपनियम (१) बमोजिमको समितिको सञ्चालन सम्बन्धी व्यवस्था सो समिति आफैँले निर्धारण गरे बमोजिम हुनेछ ।
स्वास्थ्य बीमा नियमावली २०७५ (Health Insurance Regulation, 2018)

(२) उपनियम (१) बमोजिमको समितिको काम, कर्तव्य र अधिकार स्थानीय सरकारले तोके बमोजिम हुनेछ । (३) उपनियम (१) बमोजिमको समितिको सञ्चालन सम्बन्धी व्यवस्था सो समिति आफैँले निर्धारण गरे बमोजिम हुनेछ । २७. दाबी समीक्षा र मूल्याङ्कन समिति : बोर्डले कार्यक्रम अन्तर्गत सेवा प्रदायकबाट प्रदान गरिने सेवा बापत भुक्तानी हुनु पर्ने रकमका लागि बीमा व्यवस्थापन सूचना प्रणाली मार्फत प्राप्त दाबीहरूको भुक्तानी गर्ने प्रक्रियाको सम्बन्धमा कुनै विवाद देखिएमा सो विषयमा आवश्यक छानबिन गरी सिफारिस गर्ने प्रयोजनको लागि देहाय बमोजिमको एक दाबी समीक्षा तथा मूल्याङ्कन समिति गठन गर्नु पर्नेछ:- । पद भूमिका । (क) विशेषज्ञ चिकित्सक - संयोजक । (ख) रेडियोलोजिष्ट - सदस्य । (ग) प्याथोलोजिष्ट - सदस्य । (घ) नर्सिङ्ग अधिकृत - सदस्य । (ङ) फर्मासिष्ट - सदस्य । (च) जनस्वास्थ्य विज्ञ - सदस्य । (छ) बोर्डको अधिकृत स्तरको कर्मचारी - सदस्य-सचिव । २८. उजुरी सम्बन्धी व्यवस्था : (१) बिमितले सेवा प्रदायक उपर उजुरी गर्न चाहेमा कार्य भए गरेको मितिले नब्बे दिन भित्र अनुसूची-१० बमोजिमको ढाँचामा बोर्ड वा दर्ता अधिकारी समक्ष उजुरी दिन सक्नेछ । (२) उपनियम (१) बमोजिम पर्न आएका उजुरीहरू दर्ता अधिकारीले बोर्डमा यथाशीघ्र पेश गर्नु पर्नेछ । २९. विवाद समाधान समिति : (१) नियम २८ बमोजिम बोर्डमा पर्न आएका उजुरीहरूको छानबिन गरी आवश्यक कारबाहीका लागि बोर्ड समक्ष सिफारिस गर्न बोर्डले देहाय बमोजिमको विवाद समाधान समिति गठन गर्न सक्नेछ :- । पद भूमिका । (क) बोर्डबाट मनोनित कानून वा न्यायको क्षेत्रमा कम्तीमा पाँच वर्षको अनुभव हासिल गरेको व्यक्ति - अध्यक्ष । (ख) बोर्डले तोकेको स्वास्थ्य सेवाको विषयगत विज्ञ - सदस्य । (ग) बोर्डमा कार्यरत अधिकृत स्तरको प्रतिनिधि - सदस्य-सचिव । (२) उपनियम (१) बमोजिमको विवाद समाधान समितिले आवश्यकता अनुसार विषय विशेषज्ञलाई बैठकमा आमन्त्रण गर्न सक्नेछ । (३) उपनियम (१) बमोजिमको विवाद समाधान समितिको बैठक सम्बन्धी कार्यविधि सो समितिले निर्धारण गरे बमोजिम हुनेछ । (४) उपनियम (१) बमोजिमको विवाद समाधान समितिको काम, कर्तव्य र अधिकार देहाय बमोजिम हुनेछ :- । (क) समितिमा परेका उजुरीहरूको छानबिन गरी बोर्ड समक्ष आवश्यक कारबाहीका लागि सिफारिस गर्ने, । (ख) झुट्टा उजुरी गर्ने बिमित उपर छानबिन गरी कारबाहीका लागि बोर्ड समक्ष सिफारिस गर्ने, । (ग) उजुरीकर्तालाई परेको हानी वा क्षतिको यथार्थता बुझी बिगो समेत भराउनु पर्ने अवस्था भएमा सोही बमोजिम खुलाई सिफारिस गर्ने, । (घ) बोर्डले जिम्मेवारी दिएका अन्य छानबिन गर्नु पर्ने प्रकृतिका कार्यहरू गरी सिफारिस गर्ने । ३०. सेवाको गुणस्तर अनुगमन तथा औषधीको मूल्य निर्धारण : बोर्डले सेवाको गुणस्तर अनुगमन तथा नियन्त्रण कार्यक्रम अन्तर्गत तोकिएका औषधीहरूको अधिकतम मूल्यको सीमा निर्धारण लगायतका कार्य गर्नका लागि ऐनको दफा १७ बमोजिम उपसमिति गठन गर्न सक्नेछ । परिच्छेद -८ । विविध । ३१. कार्य सम्पादन करार : बोर्डले कार्यकारी निर्देशकसँग कार्य सम्पादन करार गर्दा अनुसूची-११ बमोजिमको ढाँचामा गर्नु पर्नेछ ।
स्वास्थ्य बीमा नियमावली २०७५ (Health Insurance Regulation, 2018)

परिच्छेद -८ । विविध । ३१. कार्य सम्पादन करार : बोर्डले कार्यकारी निर्देशकसँग कार्य सम्पादन करार गर्दा अनुसूची-११ बमोजिमको ढाँचामा गर्नु पर्नेछ । ३२. सरकारी बाँकी सरह असूल गर्ने : बोर्डको पदाधिकारी, कर्मचारी, दर्ता सहयोगी वा कार्यक्रमसँग सम्बन्धित कसैले कार्यक्रमको कुनै नगदी वा जिन्सी सामान हिनामिना गरेमा त्यस्तो रकम प्रचलित कानून बमोजिम निजबाट सरकारी बाँकी सरह असूल उपर गरिनेछ । ३३. मासिक प्रतिवेदन पठाउने : दर्ता सहयोगीले प्रत्येक महिनाको पहिलो हप्ताभित्र दर्ता अधिकारी समक्ष अनुसूची-१२ बमोजिमको ढाँचामा, दर्ता अधिकारीले प्रत्येक महिनाको पहिलो हप्ताभित्र बोर्डको प्रदेश कार्यालय र बोर्डमा अनुसूची-१३ बमोजिमको ढाँचामा र प्रदेश कार्यालयले प्रत्येक महिनाको पहिलो हप्ताभित्र बोर्डमा अनुसूची-१४ बमोजिमको ढाँचामा मासिक प्रगति प्रतिवेदन पठाउनु पर्नेछ । ३४. अनुसूचीमा हेरफेर वा थपघट : मन्त्रालयले बोर्डको सिफारिसमा नेपाल राजपत्रमा सूचना प्रकाशन गरी अनुसूचीमा हेरफेर वा थपघट गर्न सक्नेछ । ३५. खारेजी र बचाउ : (१) सामाजिक स्वास्थ्य सुरक्षा कार्यक्रम (सञ्चालन) नियमावली, २०७३ खारेज गरिएको छ । (२) सामाजिक स्वास्थ्य सुरक्षा कार्यक्रम (सञ्चालन) नियमावली, २०७३ बमोजिम भए गरेका काम कारबाही यस नियमावली बमोजिम भए गरेको मानिनेछ । अनुसूची-१ । (नियम ३ को उपनियम (२) र नियम १५ को उपनियम (१) सँग सम्बन्धित) । योगदान रकम । (क) सर्वसाधारणको लागि योगदान रकमः । (१) पाँच जनासम्मको परिवारको लागि वार्षिक तीन हजार पाँच सय रुपैयाँ, । (२) थप प्रत्येक व्यक्तिका लागि वार्षिक सात सय रुपैयाँ । (ख) सङ्गठित क्षेत्रका लागि (राष्ट्रसेवक, प्रतिष्ठानमा कार्यरत) । बीमित सुरुको तलब स्केलको व्यक्तिगत योगदान सरकार/रोजगारदाताको योगदान जम्मा योगदान । कर्मचारी १% १% २% । द्रष्टव्यः । (१) वार्षिक योगदान रकम दश हजार रुपैयाँ भन्दा बढी हुने छैन । (२) सहायकस्तरको कर्मचारीको मासिक पारिश्रमिकबाट कट्टा गर्दा न्यूनतम योगदान रकम वार्षिक तीन हजार पाँच सय रुपैयाँ नपुग भएको अवस्थामा निजले न्यूनतम तीन हजार पाँच सय रुपैयाँ भुक्तानी गर्नु पर्नेछ । (ग) सत्तरी वर्ष उमेर पुगेका जेष्ठ नागरिकका लागि प्रति व्यक्ति योगदान रकम तीन हजार पाँच सय रुपैयाँ हुनेछ । अनुसूची-२ । (नियम ६ को उपनियम (१) सँग सम्बन्धित) । नेपाल सरकार । स्वास्थ्य बीमा बोर्ड । बीमालेख फाराम । स्वास्थ्य बीमा कार्यक्रममा मलाई आवद्ध गरिदिनु हुन अनुरोध गर्दछु । घरमूलीको नाम घरमूलीसँगको नाता घरमूली बीमा नं. दर्ता भएका परिवारको सदस्य सङ्ख्या । (१) व्यक्तिको विवरण । नामथर: लिङ्ग: महिला □ पुरुष □ अन्य □ जन्म मिति: गते महिना साल । नामथर अङ्ग्रेजीमा (BLOCK LETTER) । प्रदेश जिल्ला म.न.पा./उ.म.न.पा./न.पा./गा.पा वडा । टोल/सडक घर नं. फोन/मोबाईल नं. : । इमेल परिचय । पत्र/नम्बर / शिक्षा पेशा जाति कोड ०१ ०२ ०३ ०४ ०५ ०६ । (२) प्रथम सेवा विन्दु प्रा.स्वा.के/अस्पताल । (३) दर्ता मिति गते महिना साल सेवा क्रियाशील हुने मिति : १ भाद्र १ मंसिर १ फाल्गुन १ जेष्ठ । (४) लक्षित वर्गको परिचयपत्र नं.: अति गरीब □ मध्यम गरीब □ अति अशक्त अपाङ्गता (रातो) □ एच.आई.भी.सङ्क्रमित □ एम.डि.आर.टिबी □ महिला स्वास्थ्य स्वयंसेविका □ कुष्ठरोगी □ जेष्ठ नागरिक □ । (५) योगदान रकम रु. अक्षरमा रसिद नं । (६) मञ्जुरी: माथि उल्लेखित सबै व्यहोरा ठीक छ ।
स्वास्थ्य बीमा नियमावली २०७५ (Health Insurance Regulation, 2018)

(४) लक्षित वर्गको परिचयपत्र नं.: अति गरीब □ मध्यम गरीब □ अति अशक्त अपाङ्गता (रातो) □ एच.आई.भी.सङ्क्रमित □ एम.डि.आर.टिबी □ महिला स्वास्थ्य स्वयंसेविका □ कुष्ठरोगी □ जेष्ठ नागरिक □ । (५) योगदान रकम रु. अक्षरमा रसिद नं । (६) मञ्जुरी: माथि उल्लेखित सबै व्यहोरा ठीक छ । फरक परेमा स्वास्थ्य बीमा ऐन, २०७४ र स्वास्थ्य बीमा नियमावली, २०७५ ले तोके बमोजिमको सजायको भागीदार हुन तयार छु । (७) आवेदक/संरक्षकको हस्ताक्षर: मिति दायीं बायाँ । (८) दर्ता सहयोगीको दस्तखत नाम थर: संकेत नं. : । प्रमाणित गर्नेको दस्तखत : कम्प्युटरमा प्रविष्ट गर्नेको दस्तखत : । नामथर : मिति: नामथर : मिति: । नेपाल सरकार । स्वास्थ्य बीमा बोर्ड । परिचय पत्र । प्रदेश । बीमा नं. : । नाम थर: । जन्म मिति : घरमूलीको बीमा नं. । ठेगाना: प्रदेश जिल्ला । म.न.पा./उ.म.न.पा./न.पा./गा.पा । वडा टोल/सडक । लिङ्ग: महिला □ पुरुष □ अन्य □ । प्रथम सेवा विन्दु प्रा.स्वा.के/अस्पताल । परिचय पत्र जारी मिति : । सम्पर्क नम्बर । बीमितको दस्तखत दायीं बायाँ । टोल फ्रि नम्बर: १६६०-०१-११२२४ । यो परिचयपत्रको अनाधिकृत रुपमा प्रयोग भएमा ऐनको दफा ३२ को उपदफा (२) बमोजिम कारबाही हुनेछ । कसैले यो परिचय पत्र भेटाएमा नजिकको स्वास्थ्य बीमा बोर्डको कार्यालयमा अथवा नजिकको प्रहरी कार्यालय बुझाई दिनु होला । अनुसूची-३ । (नियम ८ को उपनियम (१) र नियम ९ को उपनियम (१) सँग सम्बन्धित) । नेपाल सरकार । स्वास्थ्य बीमा बोर्ड । नवीकरण/परिवर्तन फाराम । श्री । विषय: नवीकरण/परिवर्तन सम्बन्धमा । स्वास्थ्य बीमा बोर्डले सञ्चालन गरेको स्वास्थ्य बीमा कार्यक्रममा हाल कायम रहेको घरमूली/सदस्यता नवीकरण/रद्द/परिवर्तन गरी दिनुहुन अनुरोध गर्दछु । आम्दानी रसिद नं । (क) नवीकरण सम्बन्धमा । घरमूलीको नाम घरमूलीको बीमा नं । (ख) घरमूली परिवर्तन सम्बन्धमा । नयाँ घरमूलीको नाम नयाँ घरमूलीको बीमा नं । (ग) सदस्य सङ्ख्या परिवर्तन सम्बन्धमा । थप हुने बीमित सङ्ख्या थप गर्नको लागि बीमालेख फाराम भर्नुहोस् । बीमालेख रद्द हुने सङ्ख्या तलको विवरण भर्नुहोस् । निवेदकको,- । हस्ताक्षर: । मिति: । ठेगाना: । पहिलो संशोधनद्वारा संशोधित । अनुसूची-४ । (नियम नवीकरण/परिवर्तन फाराम सँग सम्बन्धित) । दर्ता सहयागा छनोट प्रक्रिया । (१) दर्ता सहयोगी छनोटको लागि देहाय बमोजिमको छनोट समिति रहनेछ:- । (क) सम्बन्धित वडाको वडा अध्यक्ष -संयोजक । (ख) सम्बन्धित वडाको सचिव -सदस्य । (ग) स्थानीय स्वास्थ्य संस्था प्रमुख -सदस्य-सचिव । (सम्बन्धित वडामा स्वास्थ्य संस्था नभएमा नजिकको स्वास्थ्य संस्था प्रमुखले सदस्य- सचिवको भूमिका निर्वाह गर्नु पर्नेछ । ) । (२) क्र.स. (१) बमोजिमको छनोट समितिले देहायको प्रक्रिया बमोजिम दर्ता सहयोगी छनोट गर्नु पर्नेछ:- । (क) सात दिनको सार्वजनिक सूचना जारी गरी निवेदन आह्वान गर्ने, । (ख) सम्भाव्य उम्मेदवारलाई अन्तर्वार्ताको माध्यमबाट छनोट गर्ने, । (ग) नतिजा प्रकाशन गर्दा मुख्य र वैकल्पिक उम्मेदवारको सूची प्रकाशन गर्ने, । (घ) छनोटको अन्तिम सूची बोर्डलाई उपलब्ध गराउने । अनुसूची-५ । (नियम १२ को उपनियम (३) सँग सम्बन्धित) । दर्ता सहयोगीसँगको सम्झौता ।